Last updated on मार्च 22nd, 2020

कोरोना वायरस के कारण एहतियातन बिहार में 31 मार्च तक सभी स्कूल-कॉलेज, सिनेमा हॉल, और जू-पार्क को बंद करने का आदेश है। बैठक के बाद मुख्य सचिव दीपक कुमार ने बड़ी घोषणा की। दीपक कुमार के अनुसार, सभी सरकारी और निजी स्कूल और कॉलेज, कोचिंग संस्थान 31 मार्च तक बंद रहेंगे। मिड डे मील का पैसा डीएनटी के माध्यम से बच्चों के माता-पिता के खाते में ट्रांसफर होंगे। राज्य में सीबीएसई की परीक्षा जारी रहेगी।

22 मार्च को होने वाले बिहार दिवस का आयोजन भी रद्द क्र दिया गया है। 14 मार्च को पटना में होने वाले ‘बिहार स्टार्टअप कॉन्क्लेव‘ के कार्यक्रम को भी बिहार इंडस्ट्रीज एसोसिएशन ने रद कर दिया है। राज्य के सभी जिलों में चलने वाले आंगनबाड़ी केंद्रों पर भी रोक लगा दी गई है। साथ ही साथ बड़े हॉल की बुकिंग भी 31 मार्च तक नहीं होगी।

बिहार में किसी भी तरह का कल्चरल आयोजन नहीं किया जाएगा साथ ही सभी स्वास्थ्य विभाग कर्मियों की सभी छुट्टियां रद कर दी गई हैं। बिहार के पटना मेडिकल कॉलेज और अस्पताल (PMCH) में सभी डॉक्टरों और कर्मचारियों की छुट्टियों को रद्द कर दिया गया है।

दीपक कुमार ने कहा कि ‘लोगों से अपील है कि घर में रहें और लिमिटेड एक्टिविटी ही रखे।

देश में कोरोना वायरस के 5 नए मामले आये है, संक्रमण की संख्या बढ़कर 81 हो चुकी है। भारतीय नागरिकों से कहा गया है कि ज़रूरी न होने पर वो विदेश न जाएं, उन्हें देश लौटने पर कम से कम दो सप्ताह के क्वारंटाइन में रखा जा सकता है।

Coronavirus के बढ़ते प्रकोप से विश्व स्वास्थ्य संगठन (डब्ल्यूएचओ) ने इसे महामारी (पैनडेमिक) घोषित किया है।

🚨 BREAKING 🚨



"We have therefore made the assessment that #COVID19 can be characterized as a pandemic"-@DrTedros #coronavirus pic.twitter.com/JqdsM2051A — World Health Organization (WHO) (@WHO) March 11, 2020

कोरोना वायरस से बचाव के लिए –

अपनी आंख, मुंह और नाक को बार-बार न छुएं

बुखार, खांसी और जुकाम हो तो यात्रा न करें

लिफ्ट में बटन दबाने के लिए करें पेन का प्रयोग

दरवाजे के हत्थे को संभलकर छुए

सफाई के लिए अपने हाथों को लगातार धोते रहें

यह भी पढ़े – कोरोना वायरस – लक्षण, इलाज और बचाव